Issy Smith

Si Issy Smith (18 Septyenbre 1890 – 10 Septyembre 1940) sarong Briton-Australyanong resipyente kan Victoria Cross (VC), an pinakahalangkaw na gawad para sa pagkapusoanon sa atubangan nin kalaban na pwedeng iduhol sa mga maninigo' kan Kumonwelt asin Reyno Unido. 

Namundag Ishroulch Shmeilowitz (asin iba pang pagkasurat), sa mga magurang nakaestar sa Turkey, si Smith nagbyahe sa Britanya komo aking patagong nakisakay asin nagpalista sa Hokbong Briton kan 1904. Dangan  siya nag'emigrar sa Australia paka siya narehistro sa reserve, hanggan siya namobilisar bilang reservist kan 1914. Bilang korporal sa 1st Battalion, The Manchester Regiment, si Smith napalaban duman sa Second Battle of Ypres. Kan 26 Abril 1915, si Smith, sa sadiring pag'unoy, pig'asikaso mga kapwa soldados na mga lugadan sa atubangan kan makuring peligro sa sadiring buhay asin "sa lubos na pag'utob kan saiyang katongdan maski natambara sa makuring peligrong personal". An saiyang gawe' na kabihira naghakot saiya nin rekomendasyon na siya gawadan kan Victoria Cross, na iginawad ki Smith kan Agosto 1915.

Kan siya mademobilisar na, si Smith nagbali, sa Australia kabia saiyang agom asin aking babae. Siya nagin prominenteng myembro sa komunidad nin mga Hudyo sa Melbourne, asin pa ngani nanombrahan na Juez de Paz, asin nagdalagan kandidato (pero dai man nanggana) sa irarom kan United Australia Party sa 1931 eleksyon heneral.The Times, 21 December 1931; p. 10; Issue 46011; col A.

Toltolan

Kategorya:Mga 1890 na kamundagan
Kategorya:Mga 1940 na kagadanan
Kategorya:Mga personahe kan Hokbong Briton nin Enot na Gerang Pankinaban
Kategorya:Mga personahe sa Hudyo militar
Kategorya:Mga soldados sa Manchester Regiment
Kategorya:Mga personahe militar haleng Istanbul
Kategorya:Mga personahe militar haleng London
Kategorya:Mga kagresibe sa Hokbong Briton kan Victoria Cross
Kategorya:Mga kagresibe kan Cross of St. George